
De incursionibus a Gallis in Italiam factis. 


Cum multos per annos post incendium Romae crebrae incursiones a Gallis in fines 
Homanorum factae sint, perspieuum mihi videtur Romanos tantas opes tum non habuisse, ut 
Gallos a finibus suis arcere possent. Quae sententia in libris historicorum Romanorum non in- 
venitur. Polybius enim solus a vero abhorrere non videtur, cum omnes ceteri multas et egregias 
vietorias Romanorum memoriae tradant, ut Lewis, Untersuchungen ü, d, Glaubw. d. ä. röm. 
Gesch, Il, 324 putet: „Vergleicht man die Angaben des Polybius mit denen der anderen 
Historiker, so ist es schwer, zwischen ihnen irgend welche Übereinstimmung zu entdecken oder 
zu glauben, dass sie sich auf denselben Gegenstand beziehen.“ Similia scripta videmus apud 
Niebuhrium R. G. III p. 86 s, apud Ihnium R. G. I p. 247 s., apud Clasonium R. G. I 
p.265 s. Qui scriptores, cum aut Livium aut Polybium sequendum esse iudicent, Niebuhrius 
I. e. solus censet Livium his antiquissimis temporibus Polybio auctoritate praevalere. „Das unbe- 
dingte Vertrauen, inquit, welches Polybius für die ihm nahen Zeiten gebührt, kann sich nicht 
auf so alte erstrecken, worüber er nur in den Annalen suchen und die Vorfälle eines Jahres 
leicht übersehen konnte“ Omnes ceteri auctores auctoritatem Polybii secuti quae Livius 
tradit plerumque omittunt neque inquirunt, quomodo marrationes Livii atque aliorum exortae 
sint. Neque tamen hoc dietum Sehweglerii neglegendum est: „Nur dann kann man eine 
Tradition mit Sicherheit verwerfen, wenn man ihre Entstehungsweise aufgedeckt hat, und diese 
sie als Erfindung kennzeichnet.“ Age nunc accurate examinemus, quomodo illae narrationes 
Livii et aliorum exstiterint, et contemplemur, num Niese in Herm. XIII, 413 suo iure contendat: 
„Livius ist nieht nur von der ältesten Überlieferung (Fabius) sondern auch von der nächsten 
Stufe der Entwickelung durch eine Kluft getrennt, über die keine Brücke führt? et p. 412: 
„Kin weiter Abstand trennt den Livius vom Polybius; in der bunten Reihe gallischer Kriege 
und Siege, in der wir kaum die kurzen Nachrichten des Polybius erkennen, weiss Livius wohl 
gelegentlich von abweichenden Berichten, von der ülteren Überlieferung des Polybius aber 
mangelt ihm jede Kenntnis“ Hoc modo Niese Livio omnem fidem derogat, quod rationem 
chronologieam Polybii, ut infra demonstrabimus, eam intellexit, quae cum Livii omnino non 
consentiat. Mommseno tamen auctoritas Livii pluris aestimanda videtur, qui vir doctissimus, 
cum aliam rationem chronologieam a Polybio adhibitam esse velit, perspexit Livium et Polybium 
multis loeis consentire, Quapropter, si quis demonstrare potest Polybium non eis rationibus 
chronologicis, quas Niese et Mommsen comprobant, usum esse, immo vero aliam rationem ad- 
hibuisse, qua plane eum Livio consentit, non dubium erit, quin Livius non modo non neglegen- 


dus sit, sed etiam apud eum inveniri possint, quae veterrimi annalium scriptores tradiderint, 
1 


Propterea operam dabimus, ut cognoscamus, quomodo narrationes Livii exortae sint. Narra- 
tionibus, quae nobis fictae videntur, remotis, quae supersunt cum narratione Polybii confere- 
mus et tum perspiciemus, num uterque scriptor eadem proferat, nec minus utrum apud Livium 
inveniri possint, quae veterrimi annalium seriptores tradiderint, necne, Ac si narrationes Livii, 
Dionysii, Plutarchi, aliorum explicabimus, hoc dietum Mommseni nobis praecipue respieiendum 
videbitur: „Das Wichtigste — inquit Forsch. II 341 — hierbei ist, die möglichst älteste 
Tradition herauszubekommen, diese ist dann die einzige geschichtlich in Betracht kommende 
Quelle.“ Propterea plerumque non quaeremus, qui annalium scriptores in usum adhibiti sint; 

quid enim interest, utrum Livius Valerio an Licinio usus sit? utrumque enim eorum multa 
finxisse inter omnes constat. 

Quaerendum autem nobis erit, quomodo Livius, Dionysius, alii fontibus usi sint, utrum 
eos ut Nissen, Nitzsch, alii putant, unum tantum fere ad verbum sequi contenti fuerint an 
elegerint, quae iis verisimilia aut ad lectores delectandos maxime idonea videbantur, et novam 
narrationem  composuerint, cuius sententiae imprimis C. Peter, z. Kr. d. G. d, ilt. r. Gesch. 


propugnator exstitit. 


Caput I. 
De Livio. 
De primis incursionibus in Italiam factis. 


Priusquam rem ipsam aggredior, quod ad Mommseni disputationem: „Über die gallische 
Katastrophe“ attinet, praemonendum est me ea tantum commemoraturum esse, quae mihi cum 
Mommseno non conveniunt. 


Livius — V, 37 — dicit Gallos, qui Clusium oppugnaverint, „ab Oceano terrarumque 
ultimis oris venisse, Mommsen — Forsch. II 302 — Livio magnam temeritatem obicit, nam 
hune loeum priori repugnare — V, 33 — „eos, qui oppugnaverint Clusium, non fuisse, qui 


primi Alpes transierint, satis constat. Talis quidem dissensio apud Livium invenitur; nec 
vero inter hos duos locos, qui inter se paene consentiunt. Nam Livius — V, 33 — id modo 
reicit, Gallos, qui Clusium oppugnaverint, primos Alpes transisse, non id, eos omnino inde 
profeetos esse. Sed Livius V, 35, 3 aliquid profert, quo haec sententia plane repudiatur: „Hane 


gentem — scl. Senones — Clusium Romamque inde venisse, comperio.* Senones autem iam 
diu in Italia versatos esse, iam antea manifeste declaraverat — V, 34, 5. 


Haec diserepantia aut levitate Livii aut usu duorum fontium explicari potest. Atque 
hoe verisimilius est, quod illae duae mentiones separatim apud alios scriptores inveniuntur. 
Diodorus enim XIV, 113 Clusium a Senonibus obsessum esse narrat, cum Dionysius Gallos, qui 
ex Gallia transalpina venissent, Clusium obsedisse, memoriae tradat; vide Dionys. XIII, 17: 
Tovroıs voie Aöyoıs ot Keltoi seertóusvor qAS0r eis Trahlav zei Toognvov robs zahovusvovg 
Khovotvous, 09€v qv xci ò zreivag wvrots, &rcohfuovr. 

Quae cum ita sint, suspicari licet Livium ad has res enarrandas duos fontes adhibuisse. 

Permultis locis intellegi potest, unum fontem Livii haud ita a Polybii fonte abhorrere. 


Uterque enim commemorat Etruscos totam Italiam superiorem, cum primi Galli Alpes trans- 
grederentur, obtinuisse (Liv. V, 33—35. Polybius II, 17); itaque.Lewis, qui affirmat — 1. 1. 274 


— neminem praeter Justinum hoc narravisse, errat. — Tum Diodorus duodecim urbes Etruriae 
in fines Padi colonias misisse, prodit; idem, corruptum quidem Livius profert, qui Etruscos 
duodecim oppida prope Padum sita, quorum nullum Venetorum erat, incoluisse dicit. Hanc 
Venetorum seiunctionem Diodorus emisisse videtur, quae tamen nihilo minus magni ducenda 
est, quod etiam apud Polybium — 11,17, 5 — invenitur. 

Deinde Livius — V,34,9—35, 3 — nationes Gallicas Italiam superiorem incolentes 
eodem fere modo ac Polybius enumerat. Polybius populos trans Padum incolentes commemorat 
Acovs, _Aeßeriovs, Iavufoas, Tovoudvovs, Livius Insubres, Cenomanos, Libuos, Laevos; cis Pa- 
dum Polybius Bo£ovs, -iyycovec, Névowagz, Livius Boios, Lingones, Senones. Ex hac com- 
paratione facile intellegimus Mommsenum — l. c. p. 301 — erravisse dicentem: „Der merkwürdige 
detaillierte Bericht des Livius über die gallischen Ansiedeluungen im Pogebiet ist augenschein- 
lich nur eine Einlage des Pataviners^ Polybius enim haec non minus accurate egit, Nec minus 
apparet, quantum Niese Livio afferat iniuriam, nihili faciens, quae de illorum temporum rebus 
gestis memoriae tradidit. Si Mommsenus — l. l p. 302 — explicat: „Dass die Gallier in 
das clusinische Gebiet einfielen, um sich dort bleibend festzusetzen, meldet Diodor und wieder- 
holen alle übrigen Berichte“ errat; Diodorus enim segregans Senones, qui primi ad Clusium 
proeesserunt, ab iis Gallis, qui postea eo pervenerunt, de prioribus modo illud dieit, — Accedit, 
quod Polybius illi opinioni obstat, qui Gallos posteriore tempore Venetorum incursione in pa- 
triam revocatos esse narrat. Cuius ex iudicio nequaquam «e veteribus domiciliis cesserunt et 
praedatum modo e finibus suis egressi sunt. 


De profectione Gallorum adversus Romam suscepta. 

Quapropter Galli contra Romam iter direxerint, ab aliis auctoribus aliter narratur; 
unde optime elucet, quomodo a posterioribus annalium scriptoribus nova semper additamenta 
adiecta sint. Quasi speculatores duo Romani Diodoro auctore missi sunt. Quibus eum Diodorus 
addat ius gentium a legatis Romanis laesum esse, apud fontem eius excidium urbis iam 
deorum poena apparet. Quod serioris aetatis scriptores magis magisque illustraverunt, narrantes 
legatos tribunos eonsulares anni insequentis creatos et deditionem ereatorum a populo reiectam 
esse. Nam quin tribuni consulares creati nullo modo dedi possent, non erat dubium. Quis 
est, quin intellegat, quanta subtilitate Romani hic usi sint? 

Mommseno putanti, hanc narrationem fide dignam esse, assentiri non possum, hoc 
unum mihi probabile esse videtur, speculatores Roma Clusium missos esse. Omni enim auctori- 
tate caret Gallos, rentem rudem atque rapinarum cupidam, propter ius gentium laesum obsidione 
Clusii cessisse et adversus Romam profectos esse. Facile intellegi potest, quomodo Galli Clusio 
frustra cireumsesso viam secundum Clanim flumen commodam persecuti Romam pervenerint 
eamque repentino impetu occupayerint. Romani autem aegre ferentes, quod urbs a populo 
praedandi causa e finibus egresso capta esset, fabulam laesi iuris gentium finxerunt causamque 
quamobrem dii ab urbe poenas repetivissent. Idem iam Ihnius R. G..1, 222 exposuit, 
qui de talibus incursionibus dieit: , Wenn Vólker auf der Wanderung sind und Beute oder neue 
Wohnsitze suchen, so bedarf es keiner besonderen Aufreizung, sie gegen diesen oder jenen 
Feind zu führen, Was ihnen im Wege liegt, was sie bezwingen kónnen, kommt ihnen gerade 
recht. Sie haben keine andere Politik, und alle anderen Motive sind ihnen frerad.* 


1* 


Nune quaerendum est, quibus fontibus Livius usus sit. Nobis Livium eum Dione 
Cassio conferentibus luculenter apparet utrumque ex eodem fonte hausisse. Quocum Livius 


alium fontem coniunxit, qui persaepe alteri sine dubio repugnat. Ut unum afferam. Clusini Ro- 


manorum socii atque amici significantur V, 35, 5 quamquam brevi ante dietum erat 
V. 35, 4 — eis nullum ius societatis amicitiaeve fuisse. Magni momenti est, quod ex 
Appiano — IV,2 — comperimus hane quoque mentionem traditam esse. 


Ac primum quidem quae Dioni eum Livio communia sunt. contemplemur; 


age nunc 
haec exempla in medium proferamus : 


Dio Frg. 25, 1,2. 

Liv. V. 35.4. 
quod Veientes consanguineos adversus 
populum Romanum non defendissent. 
legatos Romam misere 5. de auxilio 
nihil impetratum est, legati missi sunt. 


Gallis egentibus agro partem finium 
concedant, 

36,5. eum illi — ferociter dicerent, ad 
arma discurritur et proelium conseritur, 
ibi legati arma capiunt. 

8. (vicere seniores), ut legati prius mit- 
terentur questum iniurias postulatum- 
que, ut dederentur. 

ut quorum de poena agebatur, tribuni 
militum consulari potestate crearentur. 
21,4 flagrantes ira, cuius impotens est 
gens. 


36, 8 omissa inde in Clusinos ira. 


Consensio tam accurata est, ut sententia non reicienda sit aut Livium et Dionem com- 
munem fontem adhibuisse aut Livium a Dione exseriptum esse, 
Nunc ad ipsam pugnam ad Alliam commissam transeamus. 


De pugna ad Alliam commissa. 


Etiam hanc pugnam describens Livius duos fóntes confudisse mihi videtur, quorum 


alter ei cum Dione communis est. Dio — frg. 25,3 — memoriae tradit „Romanos a Gallis 
appropinquantibus improviso superventos cum exercitu nequaquam expedito hostibus obstitisse, 
cuius duces, in pugna terrore quasi attoniti, pristina Romanorum arte bellandi uti non potu- 
issent.^ Quacum narratione Livius alteram coniunxit, qua traditur, „Romanos de profectione 
Gallorum suo tempore certiores factos diligentissime bellum comparasse et cum ingenti exercitu 
Gallis obviam ivisse.^ Quibus narrationibus a Livio confusis, multae discrepantiae enascuntur, 
Haec tantum afferam. V, 


31, 2—3. Livius narrat, tribunos consulares delectum nihilo aceura- 
tiorem quam qui ad media bella haberi solitus esset, habuisse. 
dextro constitisse memoriae prodit. 


Attamen subsidiarios in cornu 


Tum Livius V, 38, 3 et 4 — eum Dione consentiens narrat Brennum initio. dextrum 
cornu Romanorum adortum esse. In sequentibus autem, plane id oblitus, dextrum cornu 
restitisse et sinistrum in flumen inmissum esse commemorat. 
Fragmentum Dionis — 25, 9 — haec verba exhibet: 
toos yo TÒ adornrov rie Srriorgersiag — Eurchayevres tig Eurreiplag &ua ing TOY 
rarrırav ErrehadovTo %. v. À. 

Quo cum fragmento haee verba Livii — V, 38, 4 — conferenda sunt: 
adeo non fortuna modo, sed ratio etiam cum barbaris stabat, in altera acie nihil 
simile Romanis non apud duces, non apud milites erat. 

Deinde Livium eadem pronuntiatione duos fontes dissentientes coniunxisse, ex hoc loco 
intellegi potest: 

V, 28, 2 „paulum erat ab dextera editi loci, quem subsidiariis replere placuit, eaque 
res ut initium pavoris ac fugae sic una salus fugientibus erat^ Eandem autem rem 
initium fugae ae unam salutem fuisse, mihi persuadere non possum. 

Tum Livium ipsum ignoravisse, quomodo pugna commissa sit, hoc quoque loco com- 
probatur — V, 38, 5 —. Hie ei mirandum videtur, quod Romani non Romam, sed maximam 
partem Veios fugerint, quamquam iis Tiberis transnatandus fuit. Fons autem, qui ei cum 
Dione communis est, perlucide demonstrat, totam Romanorum aciem in flumen deiectam esse. 

Denique Livius V, 38, 6 et 10 — tradit maximam partem cornus dextri Romam per- 
venisse, nihilo minus alio loco defensores in urbe defuisse prodit. ^ Haec discrepantia, quam 
iam Mommsenus |. l p. 314 ostendit, facile explicari potest, quod hie duo fontes inter se 
coniuncti sunt. 

Jam perspicere possumus, pugnam Alhensem ab auctore fontis, quem Dio in usum ad- 
hibuit, eodem fere modo descriptam esse, quo apud Diodorum depingitur. Diodorus enim - 
XIV, 114 — hane descriptionem pugnae profert: Romani in sinistra Tiberis ripa ad orientem 
versi ita constiterunt, ut cornu sinistrum flumen attingeret, dextrum autem in collibus staret. 
Galli, cum aciem ita instructam viderent, in dextro cornu vires Romanorum positas esse, puta- 
verunt, quare hoc ipsum aggredi constituerunt. Quae spes eos non fefellit; fusum dextrum 
cornu in sinistrum se immisit idque perturbavit et in flumen depulit. Ita tota Romanorum acies 
a Gallis a latere suecedentibus quasi convoluta et in flumen deiecta est. 

Nec minus illa quaestio supra posita, utrum Livius et Dio fontem communem adhibue- 
rint, an Livius a Dione exsceriptus sit, dissolvi posse mihi videtur. Cum multum absit, ut 
putemus Dionem illam tantum descriptionem pugnae, quae eum Diodori descriptione consentit, 
ex Livio exseripsisse, contendere non dubitamus, Livium et Dionem ex eodem fonte hausisse, 
Livium autem praeter hunc fontem etiam altero auctore usum esse. 


De oppugnatione Romae. 


Livium oppugnationem Romae deseribentem ex fonte Dionis hausisse demonstrari potest, 


quamquam Dionis fragmenta, quibus ad id demonstrandum utamur, non exstant. Zonaram enim 
omnia, quae profert, aut ex Dione aut ex Plutarcho exscripsisse, adeo, ut altero exempto, alter 
supersit, inter omnes constat. Atque de Roma capta Zonaras omnia ex Plutarcho sumpsit ex- 
ceptis tribus his locis: 


1) 7, 23 Romani, qui in urbe remanebant, cum uxoribus et liberis in Capitolium se 
receperunt. 

2) Senes, qui post urbem captam sese ad mortem afferunt, alii consulares, alii sacer- 
dotes fuisse narrant. Pro ea, qua esse solet, levitate Zonaras non videt Plutarchum dicere, et 
consulares et sacerdotes fuisse. Haud dubie hoc elucet, eum praeter Plutarchum secundum 
habuisse fontem, qui aut consulares aut sacerdotes protulit. 

3) Secundum Zonaram Galli altero die, secundum Plutarchum tertio ad Romam 
perveniunt. 

Quin Zonaras hos tres locos ex Dione sumpserit, dubitari non potest, cumque eosdem 
etiam apud Livium reperiamus, dilucidum est, nostro iure nos contendisse Livio et Dioni com- 
munem esse fontem. 


1) Zon. ot de obv yvvei&zi Liv. V, 39, 9 plaeuit eum con- 
xal rézvoig avedoauov iugibus ac liberis in Ca- 
elo tò Kamırokıor pitolium concedere. 
2) Liv. V, 39, 13 dicit senes illos consulares fuisse et 3) apud eundem 39, 8 — 


legitur Gallos secundo die cum copiis Romam invasisse. Hoc loco quidem non eadem, quae 
Zonaras profert, inveniuntur, cum Zonaras narret Gallos secundo die ad Romam venientes 
postero die — sel. tertio — urbem introisse. Manifeste autem Zonaras, quae a Dione tradita 
erant, ita commutavit, quo efficeret ut Dio et Plutarchus inter se consentirent. 

Lewis II p. 262 adn. 86 Livium falso interpretatus est, cum dicit: „lux altera* ist der 
Tag nach der Schlacht, der „occasus solis* der Abend desselben Tages, „lux appropinquans* 
der zweite Tag nach der Schlacht; nach c. 41, 4 dagegen ziehen die Gallier postero die in die 
Stadt.“ . Contra ille locus sie est intellegendus: Vespere eius diei, quo confligebatur, ante solis 
occasum Galli ad portas perveniunt ($ 2). Usque ad proximam primam lucem Romae est tre- 
pidatum. Primo enim adventu Gallos urbem aggressuros esse omnes opinabantur. Nam si 
urbem aggredi noluerunt, cur ab Allia statim ad Romam processerunt? (8 6). Tum paulo 
ante solem occidentem impetus fieri potuit, sin aliter, futurum fuisset, ut dies Gallis conficeretur 
neque quod volebant consequerentur. Quod cum factum non esset, Galli nocte ad urbem 
oppugnandam usuri videbantur. Sed cum hac quoque opinione decepti essent Romani, sol 
oriens omnium animos timore liberavit (S 8). Sed haud ita multo post Galli urbem intra- 
verunt. Propterea secundo die hoc factum est et illud „postero die* — Liv. 41 — non obstat 
iis, quae Livius supra dixit, ut Lewis censet, sed potius confirmat, nos illum loeum recte inter- 
pretatos esse. 

Pergamus Livium illustrare. Etiam ex aliis locis cognosci potest, eum duos illos; quos 
supra nominavimus, fontes composuisse. Narrat enim c. 39,9 constitutum esse, ut qui arma ferre 
possent, cum uxoribus et liberis Capitolium obtinerent. Nihilo minus Livius — 40, 2 — dicit, 
viros ab uxoribus discessisse easque flentes reliquisse, — Romanos cum uxoribus et liberis se 
in Capitolium recepisse Livius tradidit, quod fontem Dionis secutus est; alterum fontem in 
usum adhibuit, referens Capitolium solum ab armata manu occupatum esse. 


Livius V, 45, 3—55, 5. 


C. 49 narratur Camillum, antequam aurum in manus Gallorum veniret, cum exercitu 


advenisse. Templum, uxores, liberos inspectantes Romanos vicisse, praesertim cum Camillus 
praeclarus ille dux iis praeesset neque Galli ut apud Alliam iis arte imperatoria superiores 
essent. Hostes fusos fugatosque esse. — Deinde acie a Gallis iterum instructa ad octavum 
miliarium, quod esset apud viam Gabiniam, conflictum esse proelio, quod multo magis proelium 
nominandum esset, castrisque expugnatis hostes ad unum omnes trucidatos esse. 

Quis est, quin perspieiat, valde a fide abhorrere hanc narrationem? Vieti ac fugati 
hostes sine dubio longius quam octo milia passuum aufugiunt neque statim iterum castra po- 
nunt, ut pugnam redintegrent. Quae incredibilis narratio quomodo orta sit, intellegi non potest, 
nisi ex duobus fontibus coniunctim exscripta est. Priorem pugnam ex fonte Dionis translatam 
esse necesse est, quippe qui solus tradat, uxores ac liberos in Capitolium subductos esse. 
Posterior pugna ex altero fonte sumpta est. 

Liv. V, 50, 6 et 7 narrat matronas aurum, quo soluto Capitolium ab obsidione Gallo- 
rum liberatum est, contulisse, ut sacro auro abstineretur. Quamobrem matronis gratias actas 
honoremque additum esse, ut earum sieut virorum post mortem sollemnis esset laudatio. 

Cum Diodorus — XIV,116 — tradat matronis, cum aurum, quo Roma liberata est, 
eontulissent, honorem decretum esse, ut etiam in urbe carpentis uterentur; et Plutarchus 
— (am. c. 8 — matronis, eum donum votivum posuissent, honorem orationis funebris habitum 
esse, crederes Livium in fonte invenisse, quae a relationibus illorum auctorum abhorrue- 
runt, Nee vero ita est. Nam ex V, 25, 9 apparet Livium ea, quae fontes protulerunt, non 
memoria seiuneta retinuisse, donec ipse transcripsit. 


Livius enim — V, 35,9 tradit: „Cuius (auri) eum copia non esset, matronae, coe- 
tibus ad eam rem consultandam habitis, communi decreto pollieitae tribunis: militum aurum et 
omnia ornamenta sua in aerarium detulerunt.“ — ut donum votivum in templo Apollinis po- 
neretur. „Grata ea res ut quae maxime senatui unquam fuit; honoremque ob eam munifi- 
centiam ferunt matronis habitum, ut pilento ad sacra ludosque uterentur." 

Eadem ad verbum fere consentiens Plutarchus — Cam. c. 8 — narrat: Xovoíov X 


"n Gravis èV Ti) oher’ zal TOV coyorrov oder àv ;t0gtG Fein OLOTCOUVTWV. Qt yYVVATZES «ùrail 
aF ubre Bovhevoduevan rÓv vra ygvooUr, zkory seegi tò Gua xóguor drckdozan — Kai 
cabras uiv d] GóyzAros Grrodıdodoa« vu reoérrovoav Almqíoaro utr& — Sávarov (00zc€g. eri 

Hune honorem orationis funebris matronis habitum esse apud Livium non eo loco, 
quem supra exseripsimus, sed V, 50, 6 et 7 inyenitur: „cum in publico deesset aurum, — a 
matronis conlatum acceperunt —. Matronis gratiae actae honosque additur, ut earum sieut vi- 
rorum post mortem solemnis esset laudatio." 

Livius igitur errore tantum duo illa praemia unum altero commutavit. Est autem 
unus ex illis Livii erroribus, quos multos protulit C. Peter, z. Kr. d. Q. d. ä. röm. Gesch. 

Itaque Thouret Über den gallischen Brand, p. 148 errat, negans hanc discrepan- 
tiam inter Diodorum, Plutarchum, Livium sie posse explicari, ut Livius duobus fontibus usus 
esse dicatur. 

Niehues in Indice lectionum — Monasterii 1880 — verbis Diodori supra relatis non 
accurate perlectis contendit p. 15 — laudationem funebrem matronarum, Diodoro teste à 


senatu decretam esse, cum matronae urbe diruta aurum contulissent. 


Clasonio p. 74 assentior, concedenti ea, quae Diodorus et Plutarchus tradiderunt, 
separatim exstitisse, sed reicio eius sententiam, qua putat, jam Lieinium Macrum, non Livium 
demum duas illas narrationes ita inter se coniunxisse, ut supra demonstravi. Non est, quod 
hoe credamus, praesertim cum Clason longa opinionum serie adducatur, ut contendat, Livium 
et Plutarchum fontibus suis eo modo usos esse, qui a veri specie et ab omnium opinione longe 
abhorreat. — Quod Thouret dicit se putare, annalium scriptorem quendam, Caesari aequalem, 
cum hic amitam suam mortuam laudaret, narravisse, quomodo matronae ius orationis funebris 
assecutae essent, ego non reicio, praesertim cum Diodorus apud suum auctorem, quem esse 
aetate superiorem probabile est, nihil eius rei invenisse videatur. 

Ad res gestas, de quibus modo dixi, pertinent duo fragmenta Claudii Quadrigarii apud 
Gellium n. a. XVIL 2: 1. „Cominius, qua ascenderat, descendit, atque verba Gallis dedit* et 
2. „putabant (Galli), eos, qui foris atque qui in arce erant, inter se commutationes et con- 
silia facere.“ 

Idem fere, quod Claudius Quadrigarius fr, 1 tradit, scriptum videmus apud Livium 
— V,46,10 —. Sed cum Plutarchus et Diodorus idem memoriae prodiderint, nemo ob illam 
causam solam contendet Livium secutum esse Claudii auctoritatem. Alia vero est ratio alterius 
fragmenti (cfr. 2). Simile quid apud unum Livium (V, Lé,11) est: „Vulgatum erat, inter Veios 
Romamque nuntios commeare." 

Liv. V, 46,4—11 dicit, quomodo et quamobrem Cominius Capitolium ascenderit. 

Secundum antiquissimos annalium seriptores Cominius, sicut Mommsen p. 322 de- 
monstravit, propterea missus est, ut obsessis subsidia ventura pronuntiaret. Posteriores demum 
scriptores dicunt eum esse missum, ut Camillus dictator diceretur. Antiquiores annalium 
scriptores non modo Diodorus, sed etiam Dio et Dionysius secuti sunt. 


Quae Livius V,46,10 et 11 tradit, aliter explico ac Mommsen. Dicit enim Livius 
senatum Cominio mandasse, ut Romanos, qui Veiis essent, cohortaretur, ut Camillum comitiis 
euriatis revocatum de exilio iussu populi dictatorem crearent. Deinde Cominio Veios reverso 
Camillum statim Ardea aecitum esse, Sed addit Livius magis se credere, Camillum non prius 
dictatorem dietum esse, quam comitiis curiatis de exilio revocatus esset. Mommsen p. 324 de 
ea re profert haec: ,Livius lüsst den Camillus noch so lange in Ardea verweilen, bis er zurück- 
berufen und seine Ernennung zum Diktator vollzogen ist. Die Darstellung ist sinnlos, warum 
hütte man in Rom bloss den Senatsbeschluss gefasst und nicht auch die beiden Folgeakte vor- 
genommen? Wie kam, wenn Cominus bloss jenen zurückbrachte, die Nachricht von der Vor- 
nahme der Folgeakte dem Camillus zu? Augenscheinlich hat Livius sich hier versehen u. s, w“ 
Mommsenus non perspexisse mihi videtur Camillum non Romae, sed Veiis de exilio revocatum 
dictatorem dietum esse. Secundum enim annalium scriptorem, quem Livius secutus est, non 
qui tunc Romae, sed qui Veiis erant, recte pro populo Romano habendi erant. Livius dicit 
se hoc loco duos auctores habuisse, sed non credit alteri eorum ferenti, Camillum. lege in 
curiatis comitiis non lata, statim revocatum esse. Ef recte ille quidem. Sed errat, quod putat, 
hoc in fonte suo traditum esse, qui haud dubie narravit Camillum iam Romae dictatorem 
dietum esse. Quo facto non mirum erat, si Camillus, ubi primum Cominius Veios rediit, Ardea 


accitus est. 


Iam iis, quae Livius de incendio Gallico narravit, maximam partem examinatis, eum 
perpetuo minimum duobus fontibus usum esse cognovimus. Saepe alios quoque annalium 
scriptores commemorat, sed dubiun? est, num ipse inspexerit eos. Duobus autem illis fontibus 
Livius non, ut Niesio l c. videtur, alternis utebatur nec ita, ut per aliquod tempus continue 
de uno eodemque fonte hauriret, alterum omitteret; sed semper amborum coniunctim habebat 


rationem. 
Caput Il. 
De incursionibus, quas Galli a. 367 et 361 a. Chr. fecerunt. 
Livius — VI,42 -- narrat Gallos a. 367 (a. Chr.) unam incursionem et alteram a. 361 
— VII, 9 ss, — fecisse. Claudio Quadrigario auctore a. 367 Manlium certamine singulari cum 


prineipe Gallorum ad Anienem flumen dimicasse, ab aliis autem traditum esse illo anno Gallos 
agros Albanos vastavisse et anno 361 demum ad Anienem flumen pugnatum esse. Si ea, quae 
Claudius narrat, cum iis conferimus, quae alii auctores tradunt, apparet aut hos aut Claudium 
incursiones commutasse. Non est, cur putemus Livium hoe loco vetustiorem annalium serip- 
torem quam Claudium adhibuisse. Propterea contendere non dubitamus ordinem Claudii ab 
uno ex posterioribus scriptoribus commutatum esse, quem omnes ceteri auctores secuti sunt, eum 
iis haec commutatio optima et idonea videretur. Antequam pugna ad Anienem flumen (a. 367) 
commissa ficta erat, ut infra demonstrabimus, incursio, qua agri Albani vastati sunt, prima post 
incendium a veterrimis scriptoribus tradita erat, llla autem pugna — a. 367 — inserta, haec 
incursio in fines Albanos facta secunda erat. Propterea optimum videbatur, his duabus incur- 
sionibus commutatis, veterum seriptorum ordinem restitui. 

Claudius Quadrigarius ergo, quo vetustiorem scriptorem Livius hoe loco haud dubie 
non adhibuit, narravit a. 367 Manlium ad Anienem flumen certamine singulari dimicasse et 
a. 361 agros Albanos vastatos esse. Quin incursio a. 367 ex historia eicienda sit, dubitari 
non potest, cum non ficta esset, nisi hae illi seriptores declarare voluissent, quomodo Manlio 
cognomen Torquato inditum esset. 

Nune iam Livium eum Polybio conferre licet. Qui cum auctor prodat anno tricesimo 
post incendium agros Albanos vastatos esse, hoc iam perspici potest utrumque auctorem nisi 
uno anno non discrepare. At nos infra comprobaturos esse speramus etiam Polybium hanc 
incursionem eidem anno, eui Livius adscripsit, assignasse. 

Nonnulli loei Livii aceuratius inquirantur necesse est. 

Codices Livii inter se discrepant, utrum „Claudium“ an „Cineium® — VI, 42,5 — 
legendum sit. Cum fragmenta Claudii, quibus certamen illud singulare Manlii describitur, 
exstent, inquirendum est, utrum Claudius in usum adhibitus sit neene. De qua re Peter, 
Hist. Rom. rell. p. 207 adfr. 10^ et Clason R. G. I 266 Ann, 9 non consentiunt, cum Clason Livium 
Claudio usum esse nepet, Peter affirmet. Quin etiam Peter Claudium non modo VI, 42, sed 
etiam VII, 9 exseriptum. esse demonstrare suscepit. Clason in contrariam discedit sententiam, 
putans: ,Wenn Livius zu der Stelle VII, 9 den verfrühten Bericht des Claudius herangezogen 
hätte, so müsste er es mit einem Worte angedeutet haben.“ Livium autem admodum raro 
fontem suum nominavisse inter omnes constat. „Dazu kommt,“ Clason pergit, „dass die Zwei- 
kampfbeschreibungen sich keineswegs so decken, wie Peter meint, obwohl auch hier anklingende 

Worte vorkommen.“ Postremo videbimus, quae verba Clason „anklingende“ appellet, nune 
primum inquiramus, quibus de rebus ex Clasonii sententia Livius et Claudius dissentiant. 

„Nach Claudius ist der Gallier „nudus“, nach Livius „versicolori veste“ bekleidet,“ 
Clason contendit. At Clasonium verbum ,nudus* admodum falso interpretatum esse ex iis, 
quae sequuntur, dilucide intellegi potest. Cum Livius pergat: ,(nudus) praeter scutum et 
gladios duo,“ manifestum est verbum „nudus“ non ad vestitum, sed ad armaturam spectare. 

Tum Clason: „Claudius weiss nichts von einem Goldschmuck des Galliers, von dem 
doch Livius spricht.“ Quonam autem modo Clason verba Claudii, Gallüm torque atque armillis 
decoratum fuisse, interpretatus est? Immo vero hoc ipso loco intellegi potest Livium eodem 
modo quo Claudium pugnam describere; quamquam enim Livius aliter ae Claudius in ornatu 
Galli depingendo nihil de torque attulit, tamen Gallum occisum a Manlio torque spoliatum esse 
narrat. „Nach Livius findet der Zweikampf auf der Aniobrücke statt, davon weiss Claudius 
nichts.“ Quod Clason non contendisset, nisi ab eo verba Claudii — apud Gellium IX, 13, 15 
— neglecta essent: „ea congressio in ipso ponte utroque exercitu inspectante faeta est „Nach 
Claudius ist der Rómer quidam T. Manlius, nach Livius wird er aufs bestimmteste als der 
Sohn des Diktators bezeichnet, dessen Erlaubnis zum Zweikampf er erst einholt. (Quae cum 
narratio iis, quae de bello eum Latinis gesto proferuntur, simillima sit, intellegi potest, cur 
Clason per errorem lapsus, sit, T. Manlium filium dictatoris appellans. T. Quinctium autem, 
non L. Manlium tum dictatorem fuisse traditum est. Vocabulum „quidam“ a Gellio, qui 
Manlium hoe loco primum nominat, additum esse mihi videtur. 

Hoc modo cetera quoque argumenta Clasonii refelli possunt, sed longum est, haec 
omnia argumenta in medium proferre. Jam satis superque est, 

Cum autem perspexerimus Olasonium non demonstrasse Livium et Claudium his locis, 
de quibus verba facimus, dissentire, iam videamus, quae verba a Clasonio „anklingende“ 
nominata sint. Multa cum exempla apud C. Peterum l. e. inveniantur, haec tantum in medium 
proferamus: 


Liv. pedestre scutum capit, Hispano Claud. scuto pedestri et gladio His- 
cingitur gladio panico cinctus; 
linguam etiam ab inrisu exserentem Gallus inridere coepit atque linguam 
exertare ; 
eum scuto scutum imum  pereulisset scuto scutum percussit 
nguina hausit pectus hausit. 
C. Peter igitur suo iure contendit Livium Claudio usum esse et illo loco — VI, 42 


„Claudium“ non „Cineium“ legendum est. 

Jam in narratione Livii contemplanda pergamus. VI, 42, 8 seriptum videmus: „(Galli) 
palati Apuliam maxime petentes eum fuga longinqua, tum quod passim eos simul pavor terror- 
que distulerant, ab hoste tutati sunt.^ Quibus verbis cum fragmento Claudii 11 — collatis, 
apparet hunc annalium scriptorem à Livio in usum adhibitum esse, sed ex parte tantum, eum 
a Claudio traditum sit Gallos et in Apuliam et in Campaniam pervenisse. Altera huius narratio- 
nis pars apnd Livium VIT, 11, 1 invenitur, quo loco Gallos iter in Campaniam fecisse traditur. 


Cur hic ea, quae Claudius tradidit, apud Livium seiuncta videamus, ex eo apparet, quod eius 

auctor his annis — 361 et 360 duas incursiones memoriae tradit; quo minus longe Galli 
aberant, eo celerius insequenti anno in fines Romanorum redire potuerunt, 

Liv. VII, 10, 15 peccatum ip temporum ratione admissum invenimus, cum hic traditum 
sit, iam tum Romanos gladiis Hispanis usos esse, quos secundo demum bello Punico ab iis 
adhibitos esse, inter omnes constat Liv. XXXI, 34, 4 et Suidas v. gayaıoe. Cuius erroris 


auctor Claudius fuisse videtur. 


De incursionibus annorum 360 et 358. 

Bello anno 360 a Romanis Tiburtibus indicto adversus eos C. Poetelius Balbus consul 
missus est, eum collegae eius M. Fabio Ambusto Hernici provincia evenissent. Tiburtibus 
Galli auxilio. venientes Labicanum Tusculanumque et Albanum agrum depopulati sunt. Qui 
a Servilio dictatore haud procul a porta Collina fugati sunt. lidem disiecti ac fuga Tibur petentes 
excepti et iterum devicti sunt. 

Multis de causis haec narratio incredibilis videatur necesse est. Opes Romanorum tum 
non tantae erant, ut consules atque eorum exercitus non revocandi essent, cum Galli, illi 
atrocissimi hostes, iam urbi appropinquavissent. Praeterea cum eadem fere bella posterioribus 
temporibus gesta inveniamus, suspicandum est haec bella in tempora, de quibus agimus, 
translata esse. Etiam a. 82 hostes ex Campania veniunt, ut urbi oppugnatae subsidia ferant; 
quae cum spes eos falleret, adversus Romam profecti ante portam Collinam ut tum Galli pro- 
fligantur. Atque illud quoque hostes fugatos ab altero duce Romano exceptos atque iterum 
devietos esse arcessitum mihi videtur ex iisdem temporibus, quibus annalium scriptores 
Claudius, Valerius, Lieinius vixerunt. Pompeius enim fugientibus servis iterum devictis gloriatus 
est suo demum opere bellum confectum sublatumque esse. 

Cum iam perspiciamus omnia ex posterioribus temporibus sumpta esse, contendere non 
dubitamus, hane ineursionem fictam neque quidquam aliud quam iterationem prioris incursionis 
esse. Ac comprobari quidem potest, cur haee incursio iterata sit. Claudius, ut supra de- 
monstravimus, a. 267 pugnam ad Anienem flumen commissam, a. 361 vastationem agrorum 
Albanorum adscripsit. Quibus incursionibus commutalis, posteriores scriptores incursionem, 
quam Claudius a. 361 memoriae tradit, hoc loco omittere noluerunt atque insequenti anno 360 
assignaverunt, quoniam commutatione effecta a. 361 iam ad Anienem decertatum est. Quo- 
modo hae tres incursiones exortae sint, etiam ex eo cognosci potest, quod T. Quinctius omnibus 
incursionibus dux Romanorum interfuit. Anno 361, quo re vera incursio faeta est, is verisi- 
militer dictator traditus erat, eum postea incursiones annorum 367 et 360 lingerentur, ex 
dictatore magister equitum exstitit. 

Crederes hoc loco de ineursionibus Gallorum iam satis nimiumque traditum esse, at 
Livius una iteratione non contentus anno 358 novam incursionem affert. Hoc loeo Licinium 
secutus esse mihi videtur. Quem scriptorem alio anno ac ceteros ineursionem attulisse ex VII, 9, 4 
apparet. Quo loco Livius commemorat dictatorem Licinio auctore non belli cum Gallis gerendi, 
sed comitiorum habendorum causa dictum esse; quam narrationem Livius repudiat, Cum 
Licinius hoe anno incursionem non prodat, verisimile est Licinium eandem alii anno adseripsisse, 
anno 358, ut mihi videtur, quod tota descriptione huius ineursionis scriptor comprobatur, quem 


animo amico ergo plebem fuisse necesse ost. Multis locis commemoratur, quanto commodo 

crebra bella patribus fuerint et eos consulto bella duxisse. Etiam ad hane incursionem depin- 
gendam res gestae posteriorum temporum adhibita esse ex verbis ipsis Livii perspici potest, 
qui narrat — VII, 14, 6 —: („Dictator) rem novam excogitat, qua deinde multi nostri atque 
externi imperatores, nostra quoque aetate, usi suut.^ Et profecto a Frontino — Strat. II, 4, 6 — 
traditur Marium quoque eadem arte bellica usum esse. 

Quibus de causis hac quoque ineursione remota, perspieuum est nullam incursionem 
nisi anni 361 a veteribus auctoribus traditam esse. 


De incursionibus annorum 350 et 349. 

Livius — VII, 23—26 — ad annum 350 annotat ingentem Gallorum exercitum in 
agro Latino castra posuisse atque Romanos contra eos profectos esse. Cum iam mirum sit, 
quod nusquam commemoratur Latinos ipsos fines suos defendisse, tum eo maiore admiratione 
afficimur, quod Latini se tam ingratos ostendunt, ut Romanis, quorum agri insequenti anno 
vastantur, auxilio venire nolint. 

Quae res Livio et eius auetoribus adeo non miranda videtur, ut eam prorsus omittant, 
Quamobrem perspicuum est hos scriptores non animadvertisse quae narraverint. Cum autem 
ea, quae de animis ingratis atque infestis Latinorum traduntur, eiciamus, haec tantum constare 
nobis videntur, hoc anno Romanos eum Gallis bellum gessisse, eui Latini interfuerint. Quos 
tum socios populi Romani fuisse non modo Livius, sed etiam Polybius — II, 18 — tradit. 
Nee vero est neglegendum Gallos in agros Latinos pervenire non potuisse, nisi antea per agros 
Romanos iter fecerant, Quare contendendum mihi videtur Romanos tum non propter foedus, 
quod iis cum Latinis erat, sed pro patria dimicasse, quo bello a Latinis adiuti sunt. 

Id qued, eum populo Romano non dignum videretur, posteriores scriptores infitiati 
sunt. Non est, eur hac obtrectatione Romanorum admiratione afficiamur, cum idem etiam de 
multis aliis populis tradatur. Sententia enim Ihnii R. G. I. 232 ann. nobis recta videtur: 
„Wenn wir nur populäre englische Erzählungen von der Schlacht von Waterloo hätten, so 
würde blutwenig von einem wesentlichen Anteile der Preussen an jenem Siege in die Kunde 
der Nachwelt übergehn. Ebenso kennen auch die bei den Franzosen beliebtesten Kriegsschrift- 
steller nur ihre Bundesgenossen, wenn sie ihnen die.Schuld an einer Niederlage in die Schuhe 
schieben wollen.“ 

Eis, quae Livius narrat, iam satis examinatis, iam quaerendum est, quae Polybius de 
hae incursione tradat. 

Qui auctor — II, 18 — profert anno duodecimo post agros Albanos vastatos Gallos 
iterum contra Romam profectos quam celerrime fuga salutem petivisse, cum Romani una cum 
sociis iis obviam irent. Num et apud Livium et apud Polybium idem intervallum inter has 
duas incursiones intersit, in narratione Polybii contemplanda inquiremus. 


Livium et Polybium de foedere Latino plane consentire mihi non omittendum videtur. 
Apud Liv. VII, 12, 7 renovatio foederis commemoratur, apud Polybium — II, 18, 5 — haec 
verba inveniuntur: 'Popotor và xarà vobg Aarivovg «čti zrgdyuara ovreorjoavro. Tum foe- 
dus Sp. Cassii a. 493 renovatum esse inter omnes constat. 

Anno insequenti 349 etiam hane incursionem iterari nobis iterationes priorum anno- 
rum contemplantibus iam non mirum videtur, Etiam hoc repetitur ducem ex gente Furia 


— L. Furium Camillum — exercitui praefuisse. Praeter certamen singulare Valerii nihil aceu- 
ratius de hac incursione a Livio afferri potest, ut manifestum sit hanc incursionem non fictam 
esse nisi, ut cognomen Corvi declaretgr. Quamobrem haec quoque incursio ex historia eicienda 


est et Niebuhrio — R. G. II, 92 — assentiri non possumus, cuius ex sententia hie L. Fu- 
rius Camillus ab Aristotele — apud Plut. Cam. 22 — commemoratur, cum ille auctor de 


L. Camillo, qui Capitolium a Gallis servavit, agat. 

Cum nobis iam persuasum sit omnia, quae Livio auctore anno 349 acta sunt, ficta 
esse, et Polybius praeterea tradat Romanos tum tanto exercitu comparato Gallis obviam ivisse, 
ut hi primo concursu quam celerrime aufugerent, Matzatio assentiri non possumus, qui — 
Róm. Chron.l. p. 100 — contendit Gallos tum duos annos in Romanorum finibus versatos esse. 
Haud dubie Galli tum non nisi anno 350 incursionem fecerunt. 


Quae Romani cum Gallis a. 332 egerint. 

Livius VIII, 17, 6 tradit a Romanis, cum audivissent Gallos contra Romam proficisci, 
speculatores missos esse. Qui cum redeuntes nuntiavissent Gallos finibus suis contineri, Ro- 
mani milites dimiserunt. Polybius tradit — IL, 18 — hoe anno a Romanis pacem eum Gallis 
compositam esse. Cur Livius non hie, sed anno 329 demum de pace conciliata referat, infra 
demonstrabimus; ceterum cf. Matzat, Róm. Chron. p. 100. 


De incursionibus annorum 299 et 295. 

Liv. X, 10, 6 ss, Anno 299 Galli incursionem in fines Etruscorum fecerunt, 
qui magna pecunia eos commovere conati sunt, ut Romanos adorirentur. Pecunia autem 
Gallis soluta, hi infitiati sunt se pecuniam accepisse, ut una eum Etruscis Romanos aggrede- 
rentur, ae laeti pecunia expensa domum redierunt. 

Polybius IL, 19 similia affert: Novae turbae Gallorum transalpinorum Alpes trans- 
gressae a Gallis cisalpinis commotae sunt, ne in gentes consanguineas, sed in Romanos inva- 
derent. Galli una cum multis Etruscis agros Romanos vastaverunt et praeda ingenti parta 
domum redierunt. Quae praeda iis nulli commodo erat, cum in praeda dividenda certamen 
exoreretur, quo multi eorum caesi sunt. 

Quam narrationem Polybii ab Livii haud ita abhorrere manifestum est. Auctores 
Livii agros Romanos a Gallis vastatos esse iterum omisisse nobis iam non mirum videtur. 

Ad annum 295 haec apud Livium — X, 25 ss. — scripta videmus: Quattuor 
populi, Etrusci, Galli, Umbri, Samnites, Romanis bellum intulerunt. Cui bello cum duae legiones 
Appii Claudii praetoris sufficere non viderentur, Fabio consuli Etruria extra sortem decreta 
est. Qui se iactans maiori sibi curae esse, ut omnes locupletes reducat quam ut multis mili- 
tibus rem gerat, non amplius quam quattuor milia peditum ac sescentos equites conscribit, Cui 
cum castris Claudii praetoris appropinquanti lignatores cum praesidio occurrant, eos statim in 
castra redire ac vallum vellere iubet. Appius Claudius duabus legionibus traditis Romam di- 
mittitur. Consul autem tam insolenter gloriatus nihil proficit et cum sibi bellum maius in 
„conspectu videatur quam crediderat, hieme nondum exacta Romam redit, unde maiorem exer- 
citum areessat. Legio secunda a Fabio ad Clusium relinquitur et castris L. Scipio pro praetore 
praeponitur. Antequam autem Fabius et Decius consules novis copiis in Etruriam perveniunt, 


a. 299. 


a. 295. 

Galli Senones legionem Romanam ac castra oppugnaturi appropinquant. Scipio, qui castris 
praeerat, aciem in collem erigere voluit; cum autem ad iugum pergeret, a Gallis, qui collem 
praeoceupaverant, legio cireumventa ac caesa est, ita ut nuntius non superesset. 

Quae narratio multis de causis a fide abhorrere videtur. Livius — X,26,5 — in 
summas angustias adductus erat, cum de hoc bello tot discrepantes narrationes allatas inveniret, 
quot nullo alio loco. 

Nobis has narrationes contemplantibus apparet, omnia tendere ad haee, ut et gloria 
Fabii consulis in maius efferatur et clades Romanorum quam minima appareat aut prorsus 
negetur. Utraque spes illos annalium seriptores fefellit. Fabium enim tam insolenter gloriatum 
nihil profecisse iam supra perspeximus. Nec vero clades Romanorum negari potest, quam- 
quam unus ex illis seriptoribus non dubitavit illam usitatam fabulam proferre, qua hostes 
victores redintegrato proelio vincuntur ac praeda privantur. Alii auctores Livii tradiderunt 
upam legionem oceisam esse. Id quod iis non ex sententia processit. Tres enim legiones haud 
dubie tum in Etruria erant, duae Appii Olaudii praetoris, tertia Fabii consulis. Cum illa una 
legio a Gallis eireumventa caederetur, eur Scipio ei non e castris subsidia tulit? Legionem 
haud procul a castris collocatam esse ex eo apparet, quod Scipio ipse et castris et 
legioni praefuisse videtur. Sed ut Scipio impediretur, quominus legioni eireumventae e castris 
reliquas legiones auxilio mitteret, -- quamquam quomodo hoc faetum sit perspici non potest —, 
ubi postea hae legiones commemorantur? Ne vestigium quidem ullum earum reliquum est, 

Omnibus, quae nobis in narratione Livii ficta visa sunt, eiectis nihil aliud superest 
nisi Romanos apud Clusium magnam cladem accepisse. 

Si nune Polybium inspicimus, iam intellegi potest apud utrumque seriptorem idem in- 
veniri, quoniam Polybius tradit quattuor annis post incursionem anni 299 Romanis cladem 


" H T n Fi aft: ina cx Q* 2, n 4 TT " » ` ati » ‘atie D ure 
apud Clusium allatam esse, 11,19: ev 07) Kaqeortor yop. Qua ex collatione etiam. apparet 
Niebuhrium ILI, 441 — erravisse iudieantem Livium Camerinum eum Clusio eommutasse, 


Livius enim aperte dicit: „Clusium olim. Camars nominabatur." Praeterea incredibile est Romanos 
tum castra apud Camerinum posuisse, eum «quinque milia passuum a Camerino occidentem 
versus via sit, qua itur ex finibus Senonum Romam; quo itinere a Gallis. occupato Romani 
facile reditu prohiberi potuerant. 


Pugna apud Sentinum committitur a. 295. 

Hoc quoque loco a Livio duo fontes coniuncti esse videntur. Quamquam enim X, 25 et 26 
narratum est secundam legionem a Gallis eaesam esse, ut ne nuntius quidem cladis superesset, 
nihilo minus hie — c. 27 — legionem secundam et quartam Volumnio duce in Samnio 
bellantes videmus. Eadem legio fuerit necesse est, cum res gestae eiusdem anni tractentur 


neque commemoretur post illam cladem novam legionem conscriptam esse. Tum initio Umbros 


exercitui hostium interfuisse Livius narrat, in pugna autem depingenda — alio verisimiliter 
fonte adhibito — Umbri omnino non nominantur, quamquam omnes reliquae gentes enumerantur. 


Quod ad pugnam ipsam attinet, perspicuum est a posterioribus annalium scriptoribus 
demum narrationi insertum esse P. Decium, eapite pro salute patriae devoto, pugnam restituisse. 
Dextro enim cornu certa victoria Fabio duce parta, sinistro cornu aliquamdiu aequo Marte 


pugnatum est. Quamquam legiones nusquaam pedem rettulerunt, tamen equitibus a Gallis fu- 


15 


gatis victoria dubia erat. Subsidiariis autem a Fabio huic cornu auxilio missis pugna restituta 
ac vietoria reportata est. Posteriores autem auctores, ut insererent, quomodo Decius mortem 
pro patria subisset, tradiderunt iam totum cornu sinistrum fuga salutem petisse, cum devotione 
Decii proelio redintegrato victoria egregia parta sit. 


De bellis post pugnam ad Sentinum commissam gestis. 

De his bellis Mommsen: Forsch. II. 365 ss. disseruit et omnes quaestiones abunde trac- 
tavit. Niesio — Herm, XIII, 407 s. — repugnans iudicavit narrationem Livii a Polybii haud 
ita abhorrere et demonstravit, quomodo et quamobrem a posterioribus annalium scriptoribus nar- 
ratio permutata sit. Idem inveniri prioribus temporibus, ut demonstremus, nos operam dedimus 


Jam omnia, quae Livius de incursionibus Gallorum tradidit, a nobis exposita sunt atque 
haee de scriptis eius contendenda nobis videntur: 

l. Lewis über d. Glaubw. d. r.G. non reete iudicat, dicens: „Vergleicht man die Angaben 
des Polybius mit denen der anderen Historiker, so ist es schwer zwischen ihnen irgend welche 
Übereinstimmung zu entdecken.“ Nec minus Niese errat, cum dicat: „Livius ist nicht nur von 
der ältesten Überlieferung, sondern auch von der nächsten Stufe der Entwickelung durch eine 
Kluft getrennt, über die keine Brücke führt.“ Nos narratione Livii inquisita intelleximus eum 
plane eum Polybio consentire, si ommia quae posteriores annalium seriptores finxerunt, reicimus. 

2. Livius non ex uno fonte semper hausit, ut Niesio |. c. visum est, sed plerumque 
ex compluribus; neque ita ut alternis usus sit, sed ut complurium habuerit coniunctim rationem. 

3. Nominatim ab eo Claudius et Licinius appellantur, quos haud dubie ipsos inspexit. 

Licinius a Livio VII, 9, 4 — nominatur, sed quae tradit refutantur. Ex eodem 
autem scriptore incursionem a. 358 sumptam esse demonstrasse nobis videmur. 

Argumenta, quibus comprobatur Claudium a Livio in usum adhibitum esse, haee sunt: 

a) Ineursiones. annorum 367 et 361 narrans Livius Claudium non modo nominavit, sed 
etiam exseripsit; id quod ex fragmentis eius apparet. 

b) Fragmenta Claudii, quibus narratur, quomodo Cominius Capitolium ascenderit, ad ver- 
bum fere apud Livium reperiuntur. 

c) Post incursiones a. 367 et 361 Livius aeque ae Claudius tradit Gallos in Campaniam et 

Apuliam discessisse. 

d) Uterque scriptor narrat Romanos iam anno 361 gladio Hispano usos esse, quem bello 
l'unico secundo demum ab iis adhibitum esse inter omnes constat. 

1, Quomodo narrationes posteriorum annalium scriptorum exortae sint, persaepe inqui- 


sivimus et haee cognovimus: Ut cognomina Torquati ac Corvi declarentur, non modo illa cer- 


tamina singularia, verum etiam incursiones annorum 367 quae ineursio primum apud 
Claudium invenitur, quoad perspicere possumus — et 349 fictae sunt. Multae incursiones 


iterantur, ut incursio anni 361 annis 360 et 358, incursio anni 350 anno 349. Multae res 
gestae ex aliis temporibus, etiam ex ultimo sacculo a. Chr. in haec tempora transferuntur, ut 
pugna ante portam Collinam commissa, vietoria, quam Pompeius a servis reportavit, ars bellica, 


qua Marius hostes decepit. Clades Romanorum parvae narrantur vel prorsus negantur, ut 


or 


annorum 390 et 350. 

Caput III, 
De Diodoro. 


Diodorus antiquo fonte non usus est, qui tantam vim habet, quantam fons Polybii. 
Ea quae memoriae prodit, etiam ab aliis allata sunt ut a Livio, Dionysio, Appiano, Plutarcho, 
Tamen Polybio proximus videtur esse; itaque retractatae sunt res minime, quas describit. 

Ae primum quidem videamus, apud quos scriptores a Diodoro narrata reperiamus. 
Plurima in fonte, qui Livio et Dioni communis est, reperiuntur; tum multa apud Dionysium et 
apud eum, qui Dionysium exscripsit, Appianum, quod infra demonstrabimus. 

I. Fons, qui Livio et Dioni communis est, cum Diodoro consentiens narrat haec: 

l. Galli iam diu in Italia superiore morati Apenninum transierunt (Liv. Diod. Polyb.). 

2. Galli, cum in Italiam superiorem venissent, multis locis Etruscos habitantes invene- 
runt, qui ab Etruriae duodecim urbibus missi erant (Diod. Liv.). 

3. Senones erat ea gens, quae Clusium atque inde Romam profecta est (Diod. Liv.). 

4. Cominius in Capitolium dimittitur, non ut Camillus dictator dicatur, sed ut obsidione 
vexatis spem auxilii iniciat. (Diod. et Dio Cass.). 

5. Camillus hae incursione omnino non dictator dictus est. "Apud Dionem Camillus, 
quamquam ,qvy&c* nominatur, imperat. Apud Diodorum Camillus omnino non affertur. Hic 
optime potest cognosci, quomodo annalium scriptores posteriores memoriae prodita identidem 
denuo transformaverint. Primum Camillus non affertur — Polybius, Diodorus [Camillus quam- 
quam apud Diodorum quoque dictator dicitur, tamen multo post contra Volscos, non contra 
Gallos]. Deinde Camillus exul (Dio) imperat. Postremo iam dictator Gallos, antequam pretium 
redimendi acceperunt, vincit (Livius et Plutarchus). 

6. Hle fons, qui Livio et Dioni communis est, pugnam ad Alliam commissam eodem 
modo quo Diodorus describit. 

1. Pro pretio redimendi parato matronis honos decretus est, ut pilento ad sacra ludosque 
uterentur. Diod. et Livius [hic eandem mentionem in Dionis fonte inveniens cum ea, quam 
Plutarchus de dono votivo affert, confundit]. 

8. Post secundam ineursionem Galli et apud Diodorum — NIV, 117 — et apud Li- 
vium Italiam in meridiem spectantem, id est Campaniam et Apuliam petunt. 

9. Diodorus Gallos a Camillo, qui contra Volscos dietator dietus est, in Etruria capessi 
atque pretio redimendi privari facit. Quod Livius hoc loco non affert, sed in incursione 
anni 358 —- Liv. VII, 15, 18. 

II. Quae Diodorus et Dionysius et Appianus, qui huncexseripsit, eodem modo narrant, haec sunt : 

1. Duo, non tres legati a Romanis Clusium mittuntur, qui non eum Gallis, sed cum 
Clusinis agunt. 

2. Senatus Gallis ad facinus legatorum expiandum pecuniam offert. Quod idem nuntiant 
Diodorus et Appianus, qui hie haud dubie Dionysium exscripsit, ut infra demonstrabimus. 

3. Cominius dimittitur, ut obsidione clausis subsidium proponat (Diod. Dionys.). 
Hoe iam in Dione repperimus, quare fontes Dionis et Dionysii sibi non alienos esse cognoscimus. 

4. Antequam Senones, qui Clusium: obsident, Romam proficiscuntur, alii Galli cum iis se 
coniungunt (Diod. et App.). 


-— 

Quomodo ea, quae vetustiores annalium scriptores narraverunt, a posterioribus in dies. 
magis transformata sint, etiam hoc exemplo demonstrari potest. Ut ex Polybio comperimus, 
Galli ab obsidione Capitolii destiterunt, eum Venetos in fines suos irrupisse audirent. Itague 
Galli, qui Romam obsidione claudebant, sedibus non desertis, nisi latrocinatum in fines Clusi- 
norum et Romanorum ineursionem non fecerunt. Romani autem cum postea indignissimum 
videretur, quod urbs latrocinio deleta diceretur, finxerunt haee duo: 1. Gallos esse profectos, ut 
novas sedes peterent. 2. Fabios iure gentium laeso deorum iram excitasse, quae totam urbem 
affligeret, cum civitas eos tradere recusaret. Ea, quae Polybius tradit Gallos nulla alia de causa 
nisi latrocinantes profectos esse. etiam. apud Diodorum reperimus; is enim dicit Gallos pretio redi- 
mendi contentos domum esse profectos. Praeterea narrationem posteriorum, Gallos novas sedes 
quaesivisse — quamquam illi traditioni contraria erat — historiae suae iam Diodorus inseruit. 


Sed nune accuratius de pugna Alliensi nobis disserendum est. 


Quomodo Diodorus pugnam Alliensem narraverit. 

Mommsen. Forsch, II. 310 ss, iudicat pugnam Alliensem Diodoro auctore in dextra 
ripa Tiberis commissam esse. Cuius argumenta a Thoureto l. c. refutata esse mihi videntur, 
ita ut pauca restent, quae mihi illustranda sint.. Id quod eo minus neglegendum est, quod 
multi viri doctissimi, ut C. Peter z. Kr. 122 -— alii Mommseni sententiam secuti sunt. 

Mommsen putat Romanos aciem in dextra ripa ad orientem versus ita instruxisse, ut 
dextrum cornu flumen attingeret. Sinistrum cornu a Gallis, qui multitudine Romanis multo 
praestiterunt, cireumventum et in dextrum cornu inmissum est, ut tota acies Romana a Gallis 
a latere succedentibus quasi convolveretur et in flumen deiceretur. „Der Rückzug nach Rom," 
pergit Mommsen, ,war den Rómern damit abgeschnitten, ein grosser Teil ging bei dem Versuch, 
den Strom zu überschreiten, zu Grunde, und nur wenige gelangten auf das linke Ufer und 
somit nach Rom. Die grosse Masse der Geretteten zog sich auf dem rechten Ufer seitwürts 
nach dem nahen Veii^ Hoc dictum ad verbum exseripsi, quod Mommsen, si in sinistra ripa 
eodem modo pugnatum est, idem concedere non vult, cum p. 511 dicat: „Was soll man dazu 
sagen, dass bei einer am linken Ufer geschlagenen Schlacht die geschlagenen Rómer es nicht 
einmal versuchen, Rom zu erreichen, sondern lieber den Fluss passieren wollen.“ Mommsen 
autem ipse supra comprobavit Romanos, ne Romam redirent, impeditos esse, cum tota acies in 
llumen iniecta esset. Tum quomodo ex sententia Mommseni fieri potuerit, ut Romani ex 
pugna ad septentriones versus Veios se conferrent, intellegere non possum, cum acies Romana, 
ut Mommsen concedit, cireumventa esset, Sed ut intervallum inter Gallos et flumen fuisset, 
Romani’ non Veios sed Romam haud dubie aufugissent. 

Deinde Mommsen: „Die wenigen Römer, welche bei einer Schlacht auf dem linken Ufer 
durch den Fluss schwammen und sich dann nicht nach Veii, sondern nach Rom retteten, mussten 
den Fluss zweimal passieren.“ Quod factum nihil miri habet. Primum flumen transnare Romani 
a Gallis coacti sunt, iterum flumen ponte transierunt, quo lanieulum. eum urbe coniunctum erat. 

Verba Diodori: ,Óreférreg còr Tißeow“ Mommsen ita interpretatus esf, ut Romani 
ad septentriones versus flumen traicerent. Sed falso. Romani, cum audivissent, Gallos contra 
Romam proficisci, sine ullo dubio iis ad septentriones versus ‚via, qua in Etruriam itur, obviam 


ierunt, flumen ponte, qui interest inter urbem et Janiculum, transierunt. Ita verba Diodori 
8 


18 
„Pouctoı 2£eAdövreg zcavönuei,“ interpretamur. Cum infra apud Diodorum dicatur » taf ivreg 
tov Tißeow,“ haec verba sic intellegenda sunt, ut Romani comperientes Gallos flumen transisse 
etiam. ipsi in sinistram ripam transgressi sint. Quod autem Galli studuerunt, quam celerrime 
Tiberim traicere, quis est, cui hoc mirum sit, cum Roma, quam urbem aggressuri erant, in 
sinistra ripa sita sit? 

Negari non potest, hane transitionem Gallorum silentio praeterire inaccuratae narrationis 
esse. Sed quis est, qui contendat Diodorum esse accuratum scriptorem? Nonne res gestas 
complurium annorum in unum contulit? cf. Volquardsen, die Quellen Diodors p. 35 ss. et 
Mommsen, Forsch. IT. 299 et 305 ann. 

Diodorus praeterea narrationem fontis in brevius contraxit et res magni momenti 
omisit, ad quam rem animum meum vir doctissimus Rühl advertit. Ut exemplo utar: XIV, 113 
Diodorus narrat Senones Clusinos obsessos tenuisse et pergit: Ka? öv ðù zoóvov 6 Ó5uog 6 
vOv "Pouatwv gépei Arreoreılev sig Togönviav. Quamobrem Romani tum legatos Clusium 


miserint, quaerendum est. Manifestum est Diodorum legationem OClusinorum — quae a fonte 
eius commemorata erat — omisisse. Nee minus ab eo neglectum esse videtur legatos cum 


Gallis colloeutos esse; quonam modo Galli Romanos in pugna cognoscere potuerunt? 

Postremo videamus, quo fonte Diodorus usus sit. Eum non Fabium in usum adhi- 
buisse — id quod Niebuhr, Schwegler, Mommsen, alii putant — H. Peter, zur Kritik p. 110 
ss. luculenter demonstravit. Neque fragmenta Fabii apud Diodorum reperiuntur, neque ea, quae 
Diodorus ex historia Romana profert, eiusmodi sunt, ut ex annalibus Fabii hausta esse videantur. 
Contra discrepantiae inveniuntur, ut haec: Roma apud Fabium Ol. VIII, 1, apud Diodorum Ol. 
VIM, 2 deleta est. Neque hoc argumentum Thoureti p. 143 neglegendum mihi videtur, et Diodorum 
et Livium tegulas publicas cómmemorare, quae tegulae temporibus imperatorm demum exstiterunt. 

Etiamsi Diodorus non ex fonte hausit, qui eadem vetustate est, qua Polybii — hic 
scriptor eontra longe vetustissimum fontem adhibuit —, tamen fons eius maioris vetustatis esse 
videtur quam fontes omnium aliorum scriptorum.  Narrationes eius minime pertractatae ac 
transformatae sunt. Inter omnes autem scriptores — Polybio non excepto — continuatio 
perpetua omnium rerum gestarum comprobari potest. Omnes fere narrationes Polybii ipsius 
apud alios scriptores reperimus. Eadem sententia etiam H. Peter est, cum dicat z. Kr. 82: „die 
römische Tradition hatte einen gewissen festen Bestand, der von den Annalisten selbst in der 
Form übereinstimmend fortgepflanzt wurde“. 

Caput IV. 
De Polybio. ' 

Argumenta, «quibus comprobatur Polybium ex Fabio hausisse apud Niesium, 
Herm. XIII, 410 inveniuntur. Polybius, ut omnes annalium scriptores, quattuor annos anarchiae 
ratione ducit, non quattuor annos dietatorum. Cum aliis locis nisi Fabium nullum annalium 
scriptorem a Polybio adhibitum videamus, verisimillimum est eum etiam incursiones Gallorum 
narrantem ex iisdem annalibus hausisse. (Quae sententia eo probabilior est, quod Polybius 


copias Romanorum enumeraus Fabio usus est — 11,24 —, id quod ex Eutropio — IMI, 5 — 
et Orosio — IV,13 — apparet. Niesii sententiam Mommsen et Nitzsch — R. A. 271 s. — 


et nuper Holzapfel, róm. Chron. secuti sunt. 

De chronologia, qua Polybius in narrandis Gallorum incursionibus usus sit. 

[n Polybii chronologia «hae praecipue quaestiones sunt considerandae: 1. Utrum anni 
intercalares, quinque anni interregni et quattuor anni dietatorum, a Polybio adhibiti sint an 
non? 2. Quomodo interpretandum sit, quod Polybius dicat: ,Tricesimo anno pi st^? Annus, 
a quo incipit et quem supremum affert, computatur? Propterea, quomodo hae quaestiones se 


habeant, accuratius inquirendum videtur. 


Mommseno auctore Róm. Chron., 2, p. 111 ss. et Forsch., II, p. 280 ss. Romani 
iam viderunt annos, qui in fastis vetustiorum temporum putarentur, ita ab annis solstitialibus 
differre, ut temporibus progredientibus anni pauciores computarentur quam re vera praeterissent. 
Quamobrem interpositi sunt anni intercalares hi: Quinque anni interregni 379—383 a. u. 
(= 315—311 a. Chr.) — et quattuor anni dietatorum 491. 430. 445: 453 a. u (= 333, 
324. 309. 301 a. Chr.) interserti sunt. Hi anni intercälares omnes in fastos recepti sunt, 


nonnulli in chronologiam annalium scriptorum. Interregnum unius anni, eum in annalibus 
antiquissimorum scriptorum iam exstaret, re fuisse verisimile est; factionum certamina enim 
tantum intervallum effecisse possunt. Scriptores posteriorum temporum quattuor reliquos annos 
interregni ex fastis receperunt, non dictatorum quattuor annos. 

Quaestio altera diverse a Niesio, Mommseno, Strehlio acta est. Niesius obtinet 
modo supremum annum Herm. XIV, 401 : Mommsenus etiam annum, a quo incipitur, 
computandum esse Forsch. I. 357 —. Niesii sententiam nuper Holzapfel, Römische 
Chronologie p. 206 secutus est, qui contendit: Bei Ordinalzahlen ist der terminus à quo aus- 
geschlossen. Strehl — Chronologische Daten des Polybius p. 7 ss. opiniones illorum 
refutat, quod eo loco, quo Polybii rationem examinare possumus, accurate cognoscitur eum 
neque ut Mommsenum neque ut Niesium numerasse. Priusquam ad Strehlii argumenta 
accedimus, de Poly bii chronologia haee sunt eommemoranda: Cum annus Polybii Nissen 
p. rh. Mus. XXVI, 245 ss. et Mommsen, Forsch. 353 oriatur ab aequinoctio autumni, in 
duos annos olympiadum ratione numeratos distribuitur ita, ut novem menses prioris et tres 
menses posterioris compleat. Annus enim olympiadum fere a Kalendis Juliis exorditur. 
Propterea. Polybius suum annum in locum prioris olympiadum anni substituit. 

Nune ad argumenta Strehlii. Polybius, eum incendium Gallicum eodem anno quo 
pacem Antaleidae, 387 a Chr. statuat. tribus annis differt a Varronis ratione, qui incendium 
364 a. u. 
390 a. Chr. 
potamos undevicesimo anno ante, pugnam apud Leuctra sexto 
Polybius contendit. (I, 6, 1 et 2). Afero tabulas Peteri, Zeittafeln z. Jahr 405: 


fuisse affirmat. (uem annum 381 a. Chi - speetans, pugnam apud Aegos- 


decimo post commissam essi 


Pugnae apud Aegospotamos ultimus a. Chr. Olymp. a.n. 


terminus est mensis Augustus . 105 05.3 346 
undevicesimo anno ante, 
Pugna Alliensis a. d. XV, Kal. Aug. 387 98.1 364 
SE TC : T om c 9 sexto decimo anno post. 
Pugna Leuctrensis initio mensis Julii 311 102.1 380 j pus 


— Anni olympiadum hic ratione Polybii numerati sunt. 


„Wir sehen also an diesem Beispiel,‘ pergit Strehl, „dass Polybius in dem zweiten 


Falle, da zwischen 387 und 371 16 Jahre liegen, in der Weise Nieses, aber im ersten Falle 

in der Weise Mommsens gerechnet haben müsste, denn zwischen 387 und 405 liegen nur 
18 Jahre. Man sieht also — p. 9 —, dass die Rechnung des Polybius sich weder in das 
Schema Nieses noch dasjenige Mommsens einzwängen lässt, Wie mag das kommen? Einfach 
daher, weil zwischen August 405 und Juli 371 fast 34 Jahre liegen und nicht 33 oder 35; 
wie nach Mommsen oder Niese zu erwarten wäre. An einem Orte wurde das laufende Jahr 
voll gerechnet, am anderen garnicht. Cum igitur auctore Strehlio duo intervalla continua 
numeris ordinalibus statuuntur, annus interpositus semel modo computatur, scilicet in eo inter- 
vallo, quo maior pars huius anni inest. 


Quod Strehlius sententias Niesii et Mommseni refellit, comprobo, nam Polybium aliter 


numerasse, exemplum, quod supra attulimus, dilucide demonstrat. Rationem autem, qua 
Strehlius utitur, comprobare non possum. Hectum mihi videtur esse Polybium numero 
ordinali eum annura designasse, quo factum existerit. Id est, Polybius non orsus ab anno 


facti sed a facto ipso numeravit; quod etiam dictione apparet, neque enim dicit: uera tò tig 
udyng Eros, sed uer& ciw ucynv (1,6). Itaque cum: Sexto decimo anno post hoc factum est, 
dicit, nihil aliud est quam: Inter utrumque factum maius intervallum quam quindecim annorum, 
sed minus sedecim esse. 

Quamquam Strehlius perspexit Polybium ab faeto non ab anno incipientem numerasse 
videri, tamen hoc exemplo contrarium demonstrare conatur: „Von Anfang Juli 371 (Datum 
der Schlacht bei Leuctra) bis zur Einnahme Roms (387 18 Juli) sind mehr als 16 Jahre, also 
hütte hier das 17. bereits begonnen, da Polvbius aber nur 16 Jahre angiebt, so ist es klar, 
dass er nicht von Datum zu Datum gerechnet hat.“ , Quod si esset verum, Polybius non ita 
numeravisset ut ego puto. Sed non ita res se habet, Streblius falso numeravit ab initio 
mensis Julii 271 usque ad a. d. XV Kal. Aug. 387 sedecim annos et duodeviginti dies praeterisse. 
Neglexisse mihi videtur annos quidem retro numerari, non menses eorum retro esse nume- 
randos. Re ab initio Julii 371, si retro numeramus, initio mensis Julii 387 demum sedecim 
anni praeterierunt. 

Itaque Polybius suo iure dixit pugnam Leuetrensem sexto decimo anno post commissam 
esse. Quo exemplo eum Strehlii sententia demonstrari non possit, Ungerii opinio — Hermes XIV,84 
— sine ulla dubitatione recta exstat, Polybium dicentem 7 Ilöooov dıefeoız transitum, non 
annum transitus significasse. 

In alio quoque exemplo chronologiam meam rectam esse cognoscere possumus. 


Mommsen, p. 362, Strehl p. 27: Anno 237 incursio Gallorum erat; quinto anno post (232 


I 


agrorum repartitio Flaminii consulis, octavo anno. post (225) victoria Papi Reguli consulum 


de Boiis reportata. Quin agrórum divisio vere fuerit, dubitari non potest — Strehl l. c. --, 
Cum ineursio Gallorum 237 vere vel paulo post fieret, inter 237 et 222 nondum quinque anni 
praeterierunt. Easdem ob causas inter ver 232 et incursionem 225 plus quam septem anni 
intersunt. Propterea Polybius reete illic annum quintum, hie annum octavum attulit. 

Hoc loco aeque ae Strehl computavi, aliis causis usus, postea Mommseni rationem 
sequar, nihil nisi hoe respiciens, quot anni re peracti sint. 

Haee duo exempla, quod voluimus, demonstrant. Cetera quae Strehl ex mercenna- 


riorum bello et historia foederis Achaici attulit, non talia sunt, qualibus ratio Polybii perspi- 


ciatur; de chronologia bellorum Celtarum infra dicemus. 


2] 


Antea de Mommseni ratione agamus et perspiciamus, utrum satisfacere videatur necne. 
Mommsenus p. 360 putat Polybium anarchiam non quinque annorum, sed unius anni 
(319) habuisse et quattuor annos dietatorum omnino non respexisse. 
Itaque hane tabulam ab urbe numerans statuit, in qua numeri primi ordinis annos 
fastorum magistratuum (Zeittafelrechnung), alterius annos chronologiae Polybianae significant: 
Roma a Gallis expugnatur. . . .. 364 364, 
tricesimo anno post. 
Galli iterum ineursionem: faciunt . 397 393 
l duodecimo anno post. 


Incursio Gallorum ......... 408 L04 
109 105 
; pax tredecim annorum. 
122 117 
123 118 


pax triginta annorum. 


456 148, incursio Gallorum in fines 
Romanos facta. 
| quarto anno post. 

Pugna ad Sentinum commissa. .. 459 151 

Primum apparet Mommsenum, ubi Polybius numerum ordinalem afferat, unum annum 
non computasse. Tum Mommsenus ea sententia est, Polybium anarchiam non quinque annorum, 
sed unius anni habuisse. Ergo necesse est, quod factum Polybius triginta annis post incendium 
Romae (393 a. u.) statuit, secundum fastos magistratuum triginta quattuor annis post statui (397). 

Sed eum Livius annalium scriptores secutus eodem modo quo fasti magistratuum illos 
quattuor annos intercalaret, eum anno 397 a.u. unam ex multis ineursionibus positurum fuisse 
putes. Immo vero anno 393 ineursionem adscribit. Quam  consensionem sententiam Momm- 
seni, Polybium anarchiam unius anni habuisse, aliquo modo infirmare nemo non intellegit. 
Itaque ille initio hanc rem neglegere vult: „la diesem Abschnitt des Livius ist so viel ver- 
schoben und so viel erfunden, dass auf die Identifikation einzelner jener Celtenkriege der jüngeren 
Annalen mit dem polybischen Einfall nur wenig Gewicht zu legen ist.“ Momms. 362. Nihil 
interesse, utrum incursio et apud Livium et apud Polybium in Albanorum fines fiat necne, 


eadem qua Mommsenus sententia sum. Recte dicit: „Alba gehört einmal mit zur Schablone.‘ 
3 8. 


3 u 
361 a. Chr. 


) 

Sed supra vidimus Claudium ineursionem in fines Albanorum anno positam inve- 


nisse. Id quod gravioris momenti habendum nee neglegendum est. 

Consensionem tam dilueidam Mommsenus ipse, ut interpretaretur, studuit. Non modo 
Polybium, sed etiam annalium seriptores, quos Livius sequitur, Celtarum incursiones in summario 
eiusdem modi, cuius apud Polybium videmus, compositas invenisse conicit. Quo in summario 
anarchiam quattuor annorum nondum computatam fuisse. Postea cum annalium scriptores has 


incursiones in singulos annos distribuerent, non respexisse sibi rationem annalium, anarchia 


quattuor annorum computata, esse. Itaque primam ineursionem anno tricesimo post incendium 
— 893 — posuerunt, quamquam anno 397 ab u. c. ponenda erat. 

Mommsenus ergo putat non modo Polybium tam breve summarium, sed etiam annalium 
seriptores posteriores in fontibus suis invenisse. 

Priorem sententiam comprobare non possumus, cum summarium illud a Polybio ipso 
confectum esse nobis videatur. 

Multo etiam incredibilius est annalium scriptores tam brevi summario usos esse, qui 
etiam Mommseno auctore non antiquissimos annales inspexerunt. 

Itaque eum Monimseni interpretationem a vero abhorrere appareat, Fabium 
aeque atque apud annalium scriptores 


anarchiam 
unius anni habuisse putari non potest. Apud eum 
anarchia quinque annorum intercalata est. 

Jam accedimus ad Strehlii rationes p. 27—34. 37—39. 


à. u. a. Chr. 
Incursio Gallorum in fines Ro- 
manorum facta.: ..... 155 299 
ju . - \ quarto anno ante 
pugna ad Sentinum commissa 295 / 
‚or > pax decem annorum 
289 
ad Arretium pugnatum est . 284 
Boii a Dolabella fugati sunt . 283 
Boii iterum victi sunt .... 282 : n b 3 3 
us IL 597; y Quadraginta quinque aunis ante 
Boii ante Ariminum . ..... 291 4 - 
~ E - 999 ) Quinto anno ante 
lex Flaminia agraria lata . . . 232 / 
m : asas \ Octavo anno ante 
pugna ad Telamonem commissa 225 / 


Polybius, ut Mommsenus p. 378 demonstravit, pugnam ad Telamonem commissam, 
Olympiadi 138, 3 adscripsit. Qui 


99A 


si rationem Varronianam sequimur, anno 225 a. Chr. — 
cum ubique suum annum in locum eius anni Olympiadum substituat, qui in illo finitur, pugna, 


quam supra commemoravimus, nostra quidem ratione Ol. 138, 4 commissa est. Sed quia 


Ol. 138, 4 idem annus est ac 225 a. Chr. Polybium hoc loco cum Varrone congruentem com- 


putasse potest cognosci. Itaque Strehl ab hoc facto retrorsum numeravit : 

Oetavo anno ante Flaminius agros assignat 232. Quinto anno ante Galli in Ro- 
manorum fines ingruunt. Numeris ordinalibus a Polybio usurpatis et antea octavo anno omnino 
non computato, Strehl hie quintum annum plenum computans Gallorum incursionem anno 237 
adscribit. Quadraginta quinque annis ante Boii devicti sunt, ergo a. 282 a. Chr. Id quod 
illo anno accidisse etiam Livius narrat. 283 Dolabella consul Boios ad Vadimonem lacum 
vincit; 284 proelia ad Arretium committuntur, quorum primum erat in obsidenda urbe. Quae 


per totum annum duravisse quin Strehl suo iure affirmaverit, non potest dubitari. Mommsenus 


eiusdem sententiae se fuisse, tabella sua p. 361 demonstravit. Quamobrem pax decem anno- 


rum ab anno 285 usque ad 295 statuenda est. Polybius eum hoc anno pugnam ad Senti- 


num commissam ponat, eodem modo quo nos computat. Eodemque modo quattuor annis ante 


— 299 a. Chr. — et Polybius et Livius X, 10 ineursionem Gallorum statuunt. Quae con- 
sensio nihil miri habet, quod usque ad annum 300 a. Chr. anni consulum Romanorum cum 


annis praeteritis consentiunt — Niese, Hermes, XIII, 404 —. 


Iam vero Strehl ab incendio Gallico orditur, quod Polybius eodem anno quo pacem 
Antaleidae — 387 a. Chr., non ut Varro 390 — ponit. Quod discrimen trium annorum iam 
in Roma condita potest cognosci; nam eum et apud Varronem et apud Polybium inter utrum- 
que factum 364 anni intercedant, urbs auctore Varrone 753, Polybio 750 condita est. Tricesimo 
anno post incendium apud Polybium una incursio, duodecimo anno post altera exstat, Strehl 
horum numerorum ordinalium unum modo plenum computans, annos 360 et 349 statuit. Qui- 
bus annis insursiones fuisse Livius quoque memoriae prodit. Quod Polybius Varronem tribus 
annis praeit, hanc tabellam aiferre possumus: 


Varro Polybius 
a. Chr. 
Roma coneremata est....... 390 SIT NOSE 
360 957) ricesimo anno post 
349 346 1 duodecimo anno post 
incursio Gallorum .......... 299 299 
pugna ad Sentinum commissa 295 295 


Inter a, 346 eta. 299, pergit Strehl, quietem tredecim annorum Polybius ponit et pacem 
triginta annorum, universum spatium quadraginta trium annorum; sed inter a. 299 et a. 346 inter- 
cedunt quadraginta septem anni. Quod facile, inquit Strehl, eo potest explicari, quod Polybius 
quattuor dietatorum annos (333, 324, 309, 301) omisit, Quibus computatis chronologia Polybii 


plana dilucidaque est. 


Neque tamen ita est. Quid quod Polybius antea semper tribus annis praecedens anno 
299 cum Varrone consentit? Ab anno 299 usque ad illam Gallorum ineursionem, quam com- 
memoravimus, Varro quinquaginta annos computat, Polybius quadraginta tres; itaque cum non 
quattuor, sed septem annos minus computet, non modo dietatorum quattuor anni, sed etiam 


tres alii omissi sunt. 


Iam vero sequamur meam rationem. Hanc rationem sequentes, numeros ordinales 
Polybii ubique plenos vel uno minutos computare possumus. Duabus condicionibus accurate 
potest destinari, quomodo nobis computandum sit: 1. Si scimus, quibus mensibus duo con- 
tinua facta evenerint 2. Si illa facta, quae a Polybio eommemorantur, ab aliis haud ne- 
glegendae auctoritatis scriptoribus certis annis adscripta sunt. — Hie Livius eadem facta pro- 
fert, sed gravisne sit momenti hic fons, disserendum est. Quod quidem Mommsenus negat, 
nam eius in Polybio adhibita ratio cum Livio non consentit, et eum nonnullis locis consensus 


dilueidos neglegere non possit, demonstrare, ut antea vidimus, conatur illas incursiones apud 
Livium errore in rectum annum venisse. Strehl Livium pluris aestimat; huius enim chronologia 
in Polybio usurpata saepenumero cum Livii dictis consentit eumque quoad consentit comprobat. 
Ergo non constat, quantum valeat Livius ad haec tempor: diiudicanda; conferamus propterea 
quae a nobis diligenter in Livium inquirentibus fide digna intellecta sunt: 


Livius Intervalla Intervalla 
apud apud 
Livium Polybium 
390 a. Chr. incendium Romae 
364 a. u. | 29 29 
361 a. Chr. ineursio in fines Al- | 
393 a. u.  banorum facta | 
11 11 
350 a. Chr. incursio tertia | 
104 a. u. 
| 18 13 
332 a. Chr. pax cum Gallis con- | 
422 a. u. ciliata est | 
33 30 
299 a. Chr. incursio in fines Ro- 
455 a. u. manorum facta | 
| I 


295 a. Chr. pugna ad Sentinum 
459 a. u. | commissa 
Cur ad annum 332 a. Chr. apud Livium adseribendum sit: „Pax cum Gallis conciliata 
est,“ neque „exploratores ad Gallos missi sunt,“ Matzat, Róm. Chron. p. 100 recte exposuisse 
mihi videtur, apud quem haee fere verba scripta videmus: Si cui auctorum aeque ac Polybio 
traditum erat pacem per triginta annos servatam esse triginta, non triginta tres, quod illi 
tres anni dictatorum 324, 309, 300 non computati erant — facile fieri potuit, ut hic auctor, 
quod ab anno 299 retro numeravit, putaret, pacem anno 329 conciliatam esse, si ab hoe auctore 
in libro suo illi dietatorum anni iam computati erant. Sin autem anno 329 demum pax con- 
ciliata erat, fieri non potuit, ut etiam anno 332 pax conciliaretur, quae per triginta annos ser- 
vata esset. Propterea scriptum legimus, hoc anno nihil faetum esse, nisi quod speculatores 
missi sunt. 
lam quae intervalla inter haee faeta apud Livium iaveniuntur, eum apud Polybium 
commemoratis comparemus. Inter incendium et secundam incursionem apud Livium unde- 
triginta anni intercedunt. Polybius eodem modo,videtur numerasse; narrat enim: Hane incur- 
sionem anno tricesimo post incendium factam esse 11.15 — Et re vera haec incursio facile 
posteriore anni tempore accidere potuit quam incursio anni 390 — a. d. XV Kal. 
Aug. Usque ad proximam incursionem Livius undecim annos computat, Polybius eadem 
ratione computare potuit; hic enim hanc tertiam ineursionem duodecimo anno post alteram factam 
esse memoriae tradit. Itaque Polybius putavit hanc tertiam quoque ineursionem posteriore 
anni tempore accidisse quam priorem. Quam ob rem hoc fecerit, eo quod enarrat optime de- 


monstrat Anno 350 enim Romani socios suos arcessere potuerunt, id «quod a. 361 Gallis ce- 
lerius aecedentibus fieri non iam potuit. 

Tum inter annos 350 et 299 apud Livium 51 anni, apud Polybium 43 intercedunt. 
Polybius enim quietem tredecim annorum et pacem triginta annorum commemorat. Cur- Poly- 
bius octo annos minus computavit? Mommsen Forsch. IT, 378 — octo annos esse detractos, 
cum Mommseno consentio — contendit Polybium iam cognovisse anarchiam quattuor annorum 
— anarchia quidem quinque annorum traditur, sed unus ex iis, ut Mommsen l. c. 380 de- 
monstravit, re praeteriit — et quattuor annos dictatorum a chronographis solis in fastos esse 
illatos. Polybius igitur hos octo annos intercalatos putans omisit. Cum autem Polybius in 
illo intervallo quietem tredecim annorum et pacem triginta annorum habeat, quaerendum est, 
utrum quieti an paci hi octo anni adnumerandi sint? Utrique intervallo, si quidem Polybium 
cum Livio, qui a. 332 Romanos ad Gallos missos dicit, consentire volumus. Inter 350 et 332 
intercedunt 18 anni; itaque 5 anni ad quietem tredecim annorum Polybii sunt adnumerandi. 
Inter 332 et 299 intercedunt 33 anni, ad hoc intervallum adnumerandi sunt 3 anni. 

Num ex libidine illos octo annos in has duas partes divisimus? Minime. Nam ad 
intervallum inter 332 et 299 nostro iure tres annos adnumeravimus, cum hic a Polybio illi 
tres anni dietatorum — 324, 309, 301 a. Chr. — omissi sint. Ante 332 anarchia quidem 
quattuor annorum et annus dietatorum 333 exstant, sed non verisimile est Polybium etiam 
anarchiam quattuor annorum hoc loco detraxisse, cum haec annis 375—371 a. Chr. interserta 
sit. Propterea sententiam Matzatii sequendum esse nobis videtur, qui putat; — Röm. Chron. I, 
p. 89 — numerum Polybii „rorazaiðeza“ corruptum esse. Nostra ratione chronologiae adhibita 
pro „rorazaiðeza" „ererazaldeze" legendum est. — Quo facto etiam illa Mommseni sententia 
Polybium duas diversas rationes chronologiae adhibuisse reicienda est, quas rationes Matzat per 
iocum „doppelte Buchführung* nominat. Mommseno enim auctore Polybius illam anarchiam 
quattuor annorum hoc loco omissam alio loco computavit. Inter incendium (390) enim et 
pugnam ad Telamonem commissam (225) intercedunt anni centum sexaginta quinque. Cum 
Polybius octo annos minus computet, eum intervallum centum quinquaginta septem annorum 
habere credas. Sed cum incendium 98,2, pugnam ad Telamonem Ol. 138,3 constituat, eum 
centum sexaginta unum annos numerasse apparet, Quamobrem hoc fecerit, facile posse 
declarari Mommsen censet. Quamquam hos octo annos intercalatos esse non ignoravit atque 
eos diversis annis adnumerare dubitavit, tameu anarchiam quattuor annorum computavit, id 
quod omnes annalium scriptores, quorum unum — scl. Fabium — fontem secutus est, fecerant, 
ut incendium Gallicum eodem anno, quo illi, poneret. Quamobrem incendium Gallicum non 
Ol. 99,2 sed 98,2 constituit. — Quam Mommseni sententiam Holzapfel 1.1. p. 229 non modo 
secutus est, verum etiam censet Polybium ipsum non animadvertisse se diversas rationes 
chronologiae adhibuisse: „Dass Polybius mit Bewusstsein zwei verschiedene Zeitrechnungen 
neben einander angewandt haben sollte, ist wenig wahrscheinlich. Eher dürfte anzunehmen 
sein, dass ihm, als er unter Benutzung des Fabius den Bericht über die Gallierkriege abfasste, 
jene zwischen den Fasten des Fabius und der offiziellen Magistratsliste bestehende Differenz 
nicht gegenwärtig war.“ Quae sententia dignitati Polybii non congruere videtur, eo minus, quod 
Holzapfel etiam coactus est putare — 1. l. p. 207 et 217 — Polybium sibi minime constantem 
fuisse: „Bei Angabe von Intervallen nach Jahren in Kardinalzahlen kann ein bestimmter 
Sprachgebrauch nicht konstatiert werden,“ et p. 217: „Da Polybius das zwischen 408 und 421 
(bei Fabius) liegende Intervall als dreizehnjührig bezeichnet, dagegen für die folgende Periode 

bis 452 (bei Fabius) 30 Jahre rechnet, so ergiebt sich, dass er bei derartigen Zeitangaben nicht 
konsequent rechnet, indem er bald bloss das Anfangsjahr, bald auch das Endjahr ausschliesst.* 

Narratione Polybii accurate inquisita et eum iis, quae Livius profert, collata haec 
contendenda nobis esse videntur: Cum ea, quae Polybius tradidit, etiam apud Livium repe- 
riantur, multum abest, ut omnia ab hoc auctore relata parvi aestimemus aut prorsus neglegamus. 


Pars Il huius quaestionis proximo anno edetur. 


